
Kalit so‘zlar. An’ana, tarbiya, hikmat, Annotatsiya. Magolada sharq 
fazilat, adabiyot, A.Yugnakiy, A.Navoiy, allomalaridan misol keltirgan holda, ular 
vosita, g*oya. merosidan yosh avlodga _ ta’lim-tarbiya 


berishning usullari va ustuvor jihatlari yoritib 
berilgan. Uyg‘onish davri mutafakkirlarining 
pedagogik qarashlaridagi mazmun-mohiyat 
ilgari surilgan. 

KIRISH 

Har bir xalqning o‘z milliy an’analari, urf-odatlari va shu bilan birga o‘ziga xos milliy 
tarbiya usullari mavjud. Bu tarbiya vositalari yillar davomida shakllanib, yuksalib borgan. Qaysi 
bir xalq va qaysi davlat bo‘Imasin jahon miqyosida o*z milliy qadriyatlari bilan ajralib turadi. 
Shargq mamlakatlari esa milliylik borasida hamisha alohida ajralib turadigan o‘lkalar hisoblanadi. 
Bugungi kundagi ularning maqsadlari ham mana shu milliy odatlarni saqlab qgolish va yosh 
avlodni milliy an’analarga sodiqlikda tarbiyalashdan iboratdir. 

O‘zbekiston Respublikasida o‘qituvchi-tarbiyachilarning ma’naviy qiyofasi, aqliy 
salohiyati hamda kasbiy mahoratiga nisbatan jiddiy talablar qo‘ymoqda. Chunonchi, bu borada 
birinchi Prezidentimiz I.A.Karimov quyidagilarni qayd etadi: «Tarbiyachi — ustoz bo‘lish 
uchun, boshqalarning aql-idrokini o‘stirish, ma’rifat ziyosidan bahramand qilish, haqiqiy 
vatanparvar, haqiqiy fugaro etib yetishtirish uchun, eng avvalo, tarbiyachining ana shunday 
yuksak talablarga javob berishi, ana shunday buyuk fazilatlarga ega bo‘lishi kerak».[1] 

ASOSTY QISM 

Shargq xalqlarining ma’naviy dunyosining sayqallanib rivoj topib jahonga chiqishida sharq 
renesansi —Uyg‘onishi deb nomlanuvchi davr mutafakkirlari ijodi muhim o‘rinni egallaydi. 
Uyg‘onish jarayoni IX asrdan XV-XVI asrlargacha davom etib, bu oraliqda juda ko‘plab buyuk 
olimlar yetishib chiqib faoliyat olib bordilar. Movaraunnahr va Xurosondagi ma’naviy ko‘tarilish 
ilm-fan va ma’rifat sohasida bo‘lib, bu davrdagi ma’naviy meros durdonalari ilmiy hamda 


ta’ limiy-axloqiy asarlarga ajratilgan. Buyuk qomusiy olimlar al-Xorazmiy, Abu Nasr Forobiy, 

Ahmad al-Farg‘oniy, Ibn Sino; ta’limiy-axlogiy risolalar mualliflari Yusuf Xos Xojib, Ahmad 
Yugnakiy, Kaykovus, Muslihiddin Sa’diy, Abdurahmon Jomiy, Alisher Navoiy, Jaloliddin 
Dovonty kabi darg‘alar betakror milliy meros qoldirdilar. Didaktik asarlardagi asosiy masala bu 
inson muammosi bo‘lgan. Insoniylik, insonni ulug‘lash g‘oyasi ta’lim-tarbiyaning asosiy o‘zagi 
sanalgan. Ular asarlaridagi pedagogik qarashlarni quyidagicha baholash mumkin: 

Birinchidan, ta’limiy-didaktik asarlarda barkamol inson tarbiyasi asosiy mavzu 
hisoblanadi; 

Ikkinchidan, mutafakkirlar ijodida milliy gadriyatlarga sodiqlik tarannum etiladi; 

Uchinchidan, insonparvarlik g‘oyalari — ya’ni o‘zaro hurmat, adolat, mehr-muhabbat, 
oilaning muqaddasligi kabi fazilatlar oliy qadriyatlar sifatida talqin qilinadi. 

Bugungi kun yoshlari vatanimizda yashab ijod etgan buyuk ajdodlarimizning iodiy 
salohiyati, ular qgoldirgan boy adabiy meros va uning mohiyati, ajdodlarimizning jahon 
madaniyatida tutgan o‘rni va qo‘shgan hissalari haqida mukammal bilimlarga ega bo‘lishlari 
kerak. Milliy ta’lim - tarbiya sohasida ularning adabiy merosiga suyanamiz. Chunki bu asarlarda 
inson ma’naviy shakllanishiga doir barcha o‘gitlar keltirib o‘tilgan. 

Bugungi zamon har bir ota-onadan pedagog-psixolog bo‘lishni talab etmoqda. Chunki 
yosh avlod barkamol rivojlanishiga ta’sir qiluvchi salbiy omillar shunchalik turli-tumanki, 
ulardan bolalarni himoyalash har bir ota-onadan doimiy hushyorlikni talab qiladi. [2] 

Sharq Uyg‘onish davri mutafakkirlari ijodidagi insonparvarlik g‘oyalaridan milliy tarbiya 


tizimida foydalanishning eng muhim sabablari sifatida quyidagilarni aytishimiz mumkin: 


> Bu asarlarda insoniy xislatlarning eng mukammal ko‘rinishlari qayd etilgan. 
> Yosh avlodda ma’naviy yetuk giyofani yaratish uchun tayanch manba bo'‘la oladi. 
> Insonni hayot davomida uchrashi mumkin bo‘lgan ma’naviy qiyinchiliklarni 


yengib o‘tishida odil qurol vazifasini bajaradi. 

> Yoshlarni ommaviy madaniyat xurujlari ta’siriga berilishining oldini olish uchun 
bunday asarlarga jalb etish hamda ularda o‘z millati madaniyatiga nisbatan mehr-muhabbatni 
tarkib toptirishda foydalanish mumkin. 

> Buyuk ajdodlarning ibratli hayot yo‘lini o‘rganish orqali yoshlar o‘z kelajak 
yo‘llarini aniqlashlarida sabogq oladilar. 

Insoniylik g‘oyasida yuksak axloqiy xislatlar ifodalangani uchun ham Sharq uyg‘onish 
davri falsafasi va pedagogikasida ta’limiy-axlogiy yo‘nalish muhim ahamiyat kasb etdi. 
Zamonaviy pedagogikaning axloqiy tarbiya berish borasidagi amaliy ishlarining asosini 
allomalar fikrlari tashkil etadi. Axloqiy me’yorlarni vujudga keltirishda va yuzaga kelgan 
axlogiy noma’qulchiliklarni bartaraf etishda olimlar ko‘rsatib o‘tgan yo‘l-yo‘riqlarga tayaniladi. 

Masalan, insondagi insonparvarlik xislatlaridan biri bo‘lgan do‘st tutmoq odobi haqida 
Kaykovusning “Qobusnoma” asarida qimmatli fikrlar bayon qilingan. Tarbiya jarayonida bolaga 
asardagi fikrlarni o‘rganishni taklif etish barobarida unda bu fazilat qay darajada tarkib 
topganligini so‘rash va kamchiliklarni bartaraf gilish mumkin. Kaykovus, inson do‘stsiz 
bo‘lgandan ko‘ra, birodarsiz bo‘lgani durustdir,[3] deydi. Kishining do‘sti qancha ko‘p bo‘lsa, 
aybi shuncha sir tutiladi va fazilati ko‘payadi. Qiyinchiliklarda hamdard, sadoqatli, ta’magir, 
hasadchi bo‘Imagan, aqlli, ilmli, muruvvatli kishilarni do‘st tutish mumkin, deb ta’kidlaydi. 
Ko‘p hollarda insonlardan chinakam do‘stingiz bormi, deb savol berilganda hagiqiy do‘st 
mavjudligiga ishonmasliklarini aytadilar. Vafodor do‘st topish uchun insonning o‘zi ham 
kimgadir o‘z vafodorligini bildirishi zarur. Do‘stlik - bu odamni o‘z-o‘zi bilan do‘st bo‘la 
olishidan boshlanadi. O‘z “Men” ini tushungan va uni hurmat qila olgan inson atrofdagilarga ham 
xuddi shunday munosabatda bo‘ladi. Demak do‘stlik fazilatini o‘rganish asosida do‘st uchun 
qo‘yilgan talablarni avvalo bola o‘zida shakllantirishi zarurligini tushuntirib borish lozim. 
Uyg‘onish davrining yana bir buyuk arbobi A. Yugnakiy eng ezgu insoniy xislatlardan biri 
sifatida saxovatlilikni ulug‘laydi. Saxiylikni kamolot belgisi deb tushunadi.[4] Saxiylik 
borasidagi Yugnakiy hikmatlarini hayotiy isbotlar asosida tushuntirilsa uning ta’sir doirasi 
yanada kengayadi. Masalan, bolalarda yakka hokimlikka intilish va o‘zini tengdoshlariga 
nisbatan ustunligini ko‘rsatishga urinish xislati ko‘p uchrab turadi. Alloma hagiqiy komil inson 
bo‘lish uchun fagat o‘z g‘amini yemasdan, atrofdagilarga nisbatan ochiqko‘ngil, muhtojligida 
yordam qo‘lini cho‘za biladigan mard bo‘lish zarurligini ta’kidlaydi. Bu fikrlarni singdirish 
orqali jamoadan ajralib qolish xavfi tug‘ilgan bolani jamoada faollik ko‘rsatishga qaytarish 
mumkin. Olimning o‘gitlari bolalarda yaxshi xulq-odobni shakllantirish va yomon illatlardan 
soqit qilishning yo‘llarini topish imkoniyatlarini beradi. Nafagat A.Yugnakiy, balki, barcha 
mutafakkirlar wyodida millty va umuminsoniy qadriyatlarni shakllantirish g‘oyalari 
mujassamlashgan. Shu munosabat bilan, yosh avlodga insonparvarlik g‘oyalarini Sharq 
mutafakkirlari jodidan foydalangan holda tarkib toptirish imkoniyatlarini izlab topish kerak. 
Maktabgacha ta’lim muassasalarida bolalarga hikmatli so‘zlarni ko‘proq yod_ oldirish, 
maktablarda buyuk allomalarga bag‘ishlangan ijodiy kechalarni doimty tashkil qilish, adabiyot 
va boshqa tarbiyaviy darslarda ularning axlogiy qarashlarini o‘rganibgina qolmasdan, balki 
mohiyati, zaruriyatidan kelib chiqqan holda bahs-munozaralar tashkil qilish mumkin. Bu 
munozaralarda har bir bola ishtiroki talab qilinadi, va o‘z-o‘zidan har bir bolada hikmatlarni 
o‘rganish ishtiyoqi tug‘iladi. Yoshlikda olingan bilimlar, ahdga aylangan magsadlar, singdirilgan 


iobiy xislatlar insonning butun umri davomida saqlanib qoladi. 

Buyuk mutafakkir Alisher Navoiy ham o‘zining mazmunli umr yo‘li davomida o‘ziga xos 
ma’naviyat maktabini yaratib ketgan. Alisher Navoiy bolaning kamol topishida tarbiyaning 
ahamiyatini yugori baholagan. Tarbiya natijasida bolaning foydali va yetuk shaxsga aylanishiga 
ishongan. Allomaning ilm-ma’rifat, ta’lim-tarbiya masalalaridagi fikrlarida insonparvarlik 
g‘oyasi markaziy o‘rinni ifodalaydi. U insonni dunyoda hammadan yuksak va qadrli hisoblagan. 
Navoiy, yosh bola yaxshi nima-yu, yomon nima ekanligining farqiga bormaydi, chunki uning 
tushunish, fikrlash, muhokama qilish qobilyati o‘smagan bo‘ladi. Shu sababli, u oz xususiyatiga 
ko‘ra biror salbiy ta’sir natijasida yaramas, noto‘g‘ri yo‘lga tushib ketishi mumkinligini 
ta’kidlaydi. Demak, bolani juda kichik yoshidan boshlab tarbiyalamogq darkor. 

Bolalar o‘z ota-onalarining bergan o‘gitlarini bajarmasliklari mumkin, ammo tarbiyachi- 
ustozi tomonidan aytilgan vazifalarni doimiy bajaradilar. Bolalar tasavvurida bu yuksak burch 
kabi namoyon bo‘ladi. Shu bois, Navoity aytganidek, “Yaxshi ta’lim va tarbiya olgan har kishi 
Iskandar kabi bo‘Imog‘i mumkin, buning uchun aslzoda va shahzoda bo‘lish shart emas”’. [5] 

XULOSA 

Mamlakatimizda milliy qadriyatlarga nisbatan hurmat, ularni asrab-avaylash, kelajak 
avlodga bus-butun qilib yetkazish, an’analarimizga sodiqlik ruhini yo‘qotmaslik borasida 
ko‘plab ishlar amalga oshirilmoqda. O‘zida insonparvarlikning muhim tomonlarini qaror 
toptirgan, ya’ni fidoty, mehribon, yaxshi xulqli, saxiy, vafodor shaxslargina vatan qadrini, yurt 
manfaatini o‘z manfaatlaridan ustunroq qo‘ya oladi. Yurt istiqboli uchun munosib_ hissa 
qo‘shadi. 

